Source: http://www.maksumaksjad.ee/modules/smartsection/item.php?itemid=936
Timestamp: 2019-08-21 10:08:17+00:00
Document Index: 5250230

Matched Legal Cases: ['§ 171', '§ 257', '§ 28', '§ 281', '§ 172', '§ 39', '§ 15', '§ 8', '§ 61', '§ 17', '§ 61', '§ 20', '§ 61', '§ 20', '§ 61']

Maksumaksja portaal - Öeldud — tehtud? EML, Lasse Lehise kommentaar - 2010 > juuni/juuli (nr 6/7) - EML ajakiri MaksuMaksja
EML ajakiri MaksuMaksja > 2010 > juuni/juuli (nr 6/7) > Öeldud — tehtud? EML, Lasse Lehise kommentaar
Öeldud — tehtud? EML, Lasse Lehise kommentaar
3. juunil võttis Riigikogu vastu pikalt menetletud seaduseelnõu 180 SE, niinimetatud investeerimiskontode eelnõu. See on olnud Riigikogu menetluses juba 2007. aasta lõpust alates ning seda on kaks korda tervikuna ringi tehtud. EML on korduvalt esitanud ka omalt poolt ettepanekuid ning avaldanud kahtlust, et uus süsteem tuleb siiski liiga keerukas ega saavuta soovitud eesmärki. Avaldame siinkohal mõned „viimase vaatuse” materjalid, et lugeja saaks ise hinnata, kas tehtu vastab öeldule.
Väljavõte Reformierakonna pressiteatest
Ansipi sõnul soovib Reformierakond sel aastal vähendada maksukoormust ja viia läbi rida reforme majanduskeskkonna parandamiseks. Inimeste ja ettevõtete maksukoormuse vähendamiseks soovib Reformierakond vastu võtta seadused, mis vabastavad eraisikute väärtpaberiinvesteeringud tulumaksust ning kehtestavad sotsiaalmaksule ülempiiri. Ettevõtluskeskkonna lihtsustamiseks peab Reformierakond oluliseks vastu võtta seadusemuudatused, mis võimaldaksid asutada äriühinguid ka ilma kapitali sissemakseta.
Väljavõte Mart Laari kõnest Isamaa ja Res Publica Liidu üldkogul
Eesti maksukoormus on praeguseks tõusnud lakke ning ähvardab rahvuslikku konkurentsivõimet. Selle tõus tuleb peatada. Selleks IRL:
blokeerib iga ettepaneku maksukoormuse tõstmiseks uute maksude kehtestamise, olemasolevate tõstmise või maksusoodustuste kaotamise teel;
algatab müügimaksu tühistamise;
tahab kehtestada sotsiaalmaksule ülempiiri;
tahab vabastada eraisikute väärtpaberiinvesteeringud tulumaksust.
Mida on oodata 2009. a tulumaksuseaduselt? Hiie Marrandi 2008, 1, lk 30-37
Kaduma läinud eelnõu nr 180. Ausal leidjal palutakse teatada Riigikogu
rahanduskomisjoni. EML, 2008, 12, lk 22-23
Milliseks kujuneb maksuaasta 2010? Lasse Lehis, 2010, 2, lk 6-7
Väljavõtted tulumaksuseaduse muutmise seadusest
Riigikogus 03.06.2010 vastu võetud seaduseelnõu 180 SE
1. Investeerimiskontot puudutavad eeskirjad
TuMS § 171. Tulu finantsvaralt
6) punktidega 1 ja 2 hõlmamata tuletisinstrumenti, mille osapooleks on punktis 1 nimetatud riigi residendist fondivalitseja, investeerimisühing või krediidiasutus ning mille alusvaraks on punktides 2 kuni 4 nimetatud finantsvara;
7) punktidega 1 ja 2 hõlmamata lühiajalist võlaväärtpaberit, kui võlaväärtpaber on likviidne ja selle väärtus on igal ajal täpselt määratletav ning selle on emiteerinud punktis 1 nimetatud riigi resident, kes vastab investeerimisfondide seaduse § 257 lõike 2 punktides 1 kuni 3 sätestatud tingimustele.
(3) Finantsvarana käsitatakse ka lõike 2 punktis 1 nimetamata riigi turul kauplemisele võetud väärtpaberit ja investeerimisfondi aktsiat või osakut tingimusel, et:
1) selle turu või investeerimisfondi üle teostatakse finantsjärelevalvet ja
(5) Finantsvara peab vastama lõikes 2 või 3 sätestatud tingimustele finantsvara soetamise ajal.
(7) Finantsvarana ei käsitata kogumispensioni kindlustuslepingut ega pensionifondi osakut (§ 28 ja § 281).
TuMS § 172 Investeerimiskonto
(12) Investeerimiskontol olevat raha ei või kasutada kohustuste tagatisena, mis ei ole seotud finantsvara soetamisega.
TuMS § 39 lg 1:
(1) Residendist füüsilisel isikul on õigus maksustamisperioodil väärtpaberite võõrandamisest saadud kasust maha arvata samal perioodil väärtpaberite võõrandamisest saadud kahju. Väärtpaberite võõrandamisest saadud kahjuna käsitatakse ka § 15 lõigetes 2 ja 3 sätestatud juhul saadud kahju. Kahju, mis tekkis väärtpaberite turuhinnast madalama hinnaga võõrandamisest maksumaksjaga seotud isikule (§ 8) või temalt turuhinnast kõrgema hinnaga omandatud väärtpaberite võõrandamisest või §-s 172 nimetatud investeerimiskontol olnud raha eest soetatud väärtpaberite võõrandamisest, maha ei arvata.
TuMS § 61 lõiked 38-40:
2. Muud sätted:
Intresside maksuvabastuse piiramine
TuMS § 17. Intress
(1) Tulumaksuga maksustatakse laenult, väärtpaberilt, liisingult, hoiuselt või muult võlakohustuselt saadud intress, sealhulgas selline võlakohustuselt arvutatud summa, mille võrra esialgset võlakohustust suurendatakse. Rahalise kohustuse täitmisega viivitamise korral makstavat viivitusintressi (viivist) intressina ei käsitata.
TuMS § 61 lg 37:
Investeerimisriskiga elukindlustuse maksuvabastuse kaotamine
TuMS § 20 lõiked 3 ja 31, § 61 lg 7 (kehtib alates 01.08.2010):
(7) Enne 2001. aasta 1. jaanuari sõlmitud investeerimisriskiga elukindlustuslepingu alusel välja makstud summat tulumaksuga ei maksustata.
TuMS § 20 lõige 3 (kehtib alates 01.01.2024)
(3) Tulumaksuga maksustatakse investeerimisriskiga elukindlustuslepingu alusel kindlustusvõtjale, kindlustatule või soodustatud isikule makstud summa, millest on maha arvatud sama lepingu alusel tasutud kindlustusmaksed.
TuMS § 61 lõige 7 tunnistatakse kehtetuks.
Investeerimiskonto vs äriühing
Kuigi seaduseelnõu 180 SE vastuvõtmise ajal kostis Riigikogu kõnetoolist lausa rõõmuhõiskeid selle kohta, et enam pole vaja kasutada väärtpaberite haldamiseks äriühingut, sest uus ja edumeelne investeerimiskonto süsteem annab sama tulemuse. Kas ikka annab? Järgnevalt toon ära mõned põhilised erinevused, mille pinnalt siis igaüks ise otsustab, kas jalgpall on parem kui seks või vastupidi. Või äkki harrastada mõlemat korraga?
Füüsilise isiku investeerimiskonto eelised
Ei ole vaja pidada tekkepõhist raamatupidamist ega koostada aastaaruandeid.
Investeerimiskontolt saab raha alati sobival hetkel välja võtta, ei pea vormistama kasumi jaotamist ega dividendide maksmist.
Füüsilisele isikule säilib hoiusintresside maksuvabastus.
Füüsilise isiku tulust saab maha arvata maksuvaba tulu ja teha muid mahaarvamisi (eluasemelaenu intressid jne), mida dividendide maksustamisel arvesse võtta ei saa.
Äriühingu eelised
Puuduvad investeerimispiirangud — teenitud tulu saab maksuvabalt investeerida mis tahes riiki ja mis tahes varasse (sh kinnisvara, laenud, osalused suletud tüüpi äriühingutes jne), samuti võib näiteks väärtpaberite võõrandamisest saadud tulu investeerida muusse ettevõtlusse ja vastupidi.
Tulust saab maha arvata mitte ainult konkreetsete väärtpaberitehingutega seotud kulud, vaid ka kõik muud kulud, näiteks väärtpaberikonto avamise ja hooldamise tasud, investeerimisportfelli haldamise tasud, investeerimisalase teabe hankimise kulud, aga ka näiteks väärtpaberite soetamiseks võetud laenu intressid jne.
Investeerimistegevuse kahjumeid saab maha arvata muude tegevusalade kasumist ja vastupidi.
Lisaks väärtpaberi võõrandamisest saadud kahjule saab arvesse võtta ka muid kahjusid, näiteks emitendi pankrotistumisest tekkinud kahjud, lootusetud laenunõuded, täitmata optsioonid, leppetrahvid jne.
Siin toodud erisused puudutavad ainult raamatupidamist ja maksustamist. Lisaks võib olla veel mitmesuguseid tehnilisi erinevusi, mida ma ei ole kogemuste puudumisel pädev kommenteerima (näiteks võivad füüsilistele ja juriidilistele isikutele kehtida erinevad teenustasude määrad, juriidilisel isikul võib olla raskem välismaal pangakontot avada või tehinguid teha), kuid need erinevused peaksid olema ületatavad omavahelise lepinguga, mille kohaselt soodsamas staatuses isik hoiab teise isiku vara enda nimel. Sellist lepingut tuntakse Eestis komisjonilepingu nime all ja kui füüsiline isik ei saa väärtpaberi hoidmise teenusest ise mingit tulu (st annab kõik „võidud” üle juriidilisele isikule), ei teki tal ka tulumaksukohustust.